શરુઆતમાં ત્રણ કવિઓ સર્વ શ્રી ડો.પરેશ સોલંકી, શ્રી અરુણ દેસાણી તથા શ્રી ગુણવંત ઉપાધ્યાયે તેમની સુંદર રચનાઓનું પ્રભાવશાળી શૈલિમાં રસ પાન કરાવ્યું. તેમને સાંભળ્યા પછી શ્રી કાંતી ભટ્ટને વક્તવ્ય માટે કહેવામાં આવતાં તેઓ એ કહ્યું કે દૂધપાક, કેસરી દૂધ અને બાસૂંદી જેવી વાનગીઓ આ કવિઓ પાસેથી સાંભળ્યા પછી મારે હવે ખાટી છાશ નથી પીરસવી. આમે ય હું પત્રકાર છું તેથી મારું કાર્ય વક્તવ્યનું નહીં પણ લેખનનું છે. મને તો તેમ કે અહીં દાંડીયા રાસનો કાર્યક્રમ હશે. જો તેવો કાર્યક્રમ હોત તો જરુર હું પણ દાંડીયા રાસ રમત તેમ કહીને તેમણે સ્ફુર્તીથી ઠેકદો મારીને એક ફુદરડી ફરી બતાવી. શ્રોતાઓએ તેમને કશુંક કહેવા વિનંતી કરી પણ તેઓ એકના બે ન થયા તે ન જ થયાં.